خانقاہ (اسلام)

خانْقاہ فارسی زبان کے لفظ خانہ گاہ" کا معّرب ہے گ کو ق میں بدل کر مزید تصرف کیا گیا ہے۔ اور اردو میں عربی سے ماخوذ ہے جمع: خانْقاہیں۔
 معانی 
صوفیوں اور درویشوں کی عبادت گاہ۔اس کا استعمال مرشد کے ذریعہ روحانی تعلیمات دینے کی جگہ کے لیے ہوتا ہے۔ صوفی نامہ

 اصطلاحی مفہوم 
خانقاہ ولی ساز کارخانہ ہے۔ جہاں سے اللہ کے اولیاء بنتے ہیں خانقاہ، جسے دائرہ اور زاویہ بھی کہا جاتا ہے بہت سی خانقاہیں دائرہ کے نام سے مشہور بھی ہیں۔ خانقاہ، دائرہ یا زاویہ وہ جگہ ہے جہاں سے شریعت و طریقت کی ضیاء پھیلتی ہے۔ اربابِ طریقت اور صوفیائے کرام نے راہ سلوک کی منازل طے کرانے عبادت کرنے اور کرانے اور راہ طریقت کے مبتدی کے لیے خانقاہوں کی بنیاد رکھی۔ ہرزمانے میں یہاں سے رشد و ہدایت کے ساتھ خدمت خلق کا کام انجام دیا گیا ہے اور آج بھی خانقاہیں اپنے اپنے انداز پر یہی کر رہی ہیں۔ یہیں سے محبت، اخوت، مساوات، بھائی چارگی، یکجہتی، اتفاق و اتحادکا تقریری، تحریری اور عملی پیغام بنی نوع انسان کے لیے جاری ہواکرتا ہے۔ خانقاہوں سے جہاں قرآن و حدیث اور فقہ و دینیات کی تعلیم کا چشمہ جاری ہوتا ہے وہیں نفس کو پاکیزہ بنانے کے لیے تربیت کی جاتی ہے۔

 دیگر نام 
(Monastery) ڈیرا۔ خانقاہ۔ صومعہ۔ دھرم شالا۔ استھل۔ مٹھ
صوامع سے مراد ہیں تارک الدنیا درویشوں کے عبادت خانے‘ خانقاہیں۔تفسیر مظہری، قاضی ثناء اللہ پانی پتی، سورۃ الحج، آیت40
صَوْمَعَۃٌ ایسی عمارت جس کا سر لمبا اور نوکدار ہو جیسے گرجا گھر، راہب کی کوٹھری، خانقاہ۔ جمع صَوَامِعُ: خانقاہیںمطالعہ قرآن، مولانا احمد یار خان، سورۃ الحج، آیت40
ابن ابی شیبہ وابن المنذر وابن ابی حاتم نے ابو العالیہ سے اس آیت کے بارے میں روایت کیا کہ صوامع سے مراد ہے درویشوں کی خانقاہیں اور البیع سے مراد ہے نصاریٰ کے گرجا گھر اور صلوت سے مراد ہے صائبین کی مسجدیں جن کو وہ صلوات کہتے ہیں۔تفسیر الدر المنثور، جلال الدین سیوطی سورۃ الحج، آیت40
مولانا عبد الرحمن جامی فرماتے ہیں
 خوشا مجلس و مسجد و خانقاہے
 کہ در وے بود قیل و قالِ محمد

 مزید دیکھیے 

 خانقاہ سجادیہ ابوالعلائیہ
 خانقاہ مولا
 خانقاہ عارفیہ
 خانقاہ عمادیہ قلندریہ
 خانقاہ سراجیہ

 حوالہ جات 

زمرہ:اسلامی اصطلاحات
زمرہ:اسلامی تعلیم
زمرہ:اسلامی معماری
زمرہ:اصطلاحات تصوف
زمرہ:بھارت میں تصوف
زمرہ:پاکستان میں تصوف
زمرہ:صوفی مزارات
زمرہ:ویکی ڈیٹا سے مختلف مختصر وضاحت
زمرہ:ذکر
زمرہ:بھارت میں اسلامی تعلیم
زمرہ:پاکستان میں اسلامی تعلیم
زمرہ:فارسی مستعار الفاظ
زمرہ:ایرانی معماری
زمرہ:مقابر
زمرہ:صوفی اسلامی مقدس مقامات